КартаКањон Камник
Поглед на кањонот
**Камник** ― кањон на малата Кошевска Река, притока на поголемата Радањска Река, сместен во атарот на раселеното село Мал Габер, во југозападниот дел на Општина Карбинци, Македонија.

Местоположба
------------

Овој мал кањон се наоѓа на Кошевска Река, притока на Радањска Река, во северозападниот дел на планината Плачковица. Кањонот е оддалечен 9 километри источно од градот Штип и 5 километри југоисточно од селото Радање.

### Пристап

Најлесно се пристапува до самиот кањон преку селото Радање, каде завршува асфалтниот пат. Од сретселото кај Мехмед-агината џамија во Радање се продолжува по земјен пат долж долината на Радањска Река во должина од 5 километри. Кај поставената информативна табла се продолжува право, а при првата кривина на земјениот пат се врти лево и оттука всушност се навлегува во долината на малата Кошевска Река.

Низ самиот кањон има две патеки: потешка, покрај самиот водотек, и полесна на 30-40 метри над дното.

Особеност
---------

Кањончето има должина од околу 1,5 километри и длабочина од само 10 до 50 метри. Тоа е всечено по должината на типичната раседна линија меѓу доста распаднати и еродирани гнајсеви и цврсти амфиболити. Вниманието го привлекува по трагите од речната ерозија и начинот на всекување.

Кањонот започнува на околу 300 метри спротиводно од вливот на Кошевска во Радањска Река.

Без оглед на малите димензии, минувањето низ кањончето, посебно преку тесните и вертикални карпи, претставува вистинско адреналинско доживување. Кошевска Река овде создала неколку помали, но привлечни водопади високи до 5 метри, со џиновски лонци во вид на базени. Без оглед што најчесто изгледа како мало поточе, водостојот може да биде доста променлив, а за време и после врнежи, слабиот поток станува силен и бучен пороен водотек.

Галерија
--------

Кањонот
* Поглед на кањонотПоглед на кањонот
* Внатрешноста на кањонотВнатрешноста на кањонот
* Теснец во кањонотТеснец во кањонот
* ЕзерцеЕзерце
* КарпиКарпи
* Кошевска Река низ кањонотКошевска Река низ кањонот

Геоморфолошки особености
* 
* 
* 
* 
* 
* 
* 
* 
* 
* 
* 
* 
* 
* 
*

Наводи
------

1. 1 2  Група автори (2016). „Кањон Камник". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 155. ISBN 978-9989-110-90-0.
2. 1 2 3 4  „Кањонот Камник – слабо позната природна атракција во близина на Штип!". *ИГЕО-ПОРТАЛ*. Посетено на 2021-02-17.

Надворешни врски
----------------

* Камник (кањон) на Ризницата ?

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Плачковица |
| --- |
|  |
| Врвови | Лисец  (1.754)  •  Чупино  (1.725)  •  Бел Камен  (1.707)  •  Црквиште  (1.700)  •  Кара Тепе  (1.625)  •  Мамутица  (1.605)  •  Туртел  (1.603)  •  Мали Лисец  (1.574)  •  Кара Таш  (1.572)  •  Бела Бука  (1.424)  •  Алтитекне  (1.411)  •  Побиен Камен  (1.407)  •  Сариташ  (1.385) |  |
|  |
| Реки | Струмица  •  Осојница  •  Виничка Река  •  Радовишка Река  •  Градечка Река  •  Блатешница  •  Видовишка Река  •  Морошка Река  •  Зрновска Река  •  Селска Река  •  Смиланска Река  •  Мемишка Река  •  Лумија |
|  |
| Превои/Преслапи | Момин Преслап  (1.514) |
|  |
| Пештери | Голема Пештера  •  Ќуп  •  Ајдучка Пештера  •  Туртел  •  Понор |
|  |
| Кањони | Зрновка  •  Камник  •  Козјак |
|  |
| Туризам | Планинарски дом „Вртешка"  •  Виничко Кале |
|  |
| Рудници | Рудник „Бучим"  •  Рудник „Дамјан" |
|  |
| Градови | Штип  •  Кочани  •  Виница  •  Радовиш |

 |

Координати: 41°44′49.3″N 22°19′09″E﻿ / ﻿41.747028° СГШ; 22.31917° ИГД﻿ / 41.747028; 22.31917